พอดีนัดฉีดยาคุมครั้งสุดท้าย วันที่ 6 กุมภาพันธ์ 2562 แต่ไม่ได้ไปฉีดต่อ เพราะอยากหยุดฉีด เนื่องจากฉีดต่อเนื่องมาแล้ว 5 ปี ระหว่างที่ที่ฉีดยาคุม ไม่มีประจำเดือน พอหลังจากหยุดฉีดยาคุมมีเพศสัมพันธ์กับสามีใน1 เดือน มีเพศสัมพันธ์อย่างน้อยติดต่อกัน 7 วัน (ปล่อยใน) ไม่มีการคุมอย่างอื่น ครั้งล่าสุดที่มีเพศสัมพันธ์ คือ วันที่ 23 มิถุนายน 2562 มาวันนี้ มีคราบสีน้ำตาลติดอยู่ที่กางเกงใน นิดเดียว (เมื่อวานเช้าลองตรวจการตั้งครรภ์ขึ้น1ขีดไม่พบการตั้งครรภ์) เหมือนตกขาว แต่ระว่างที่หยุดฉีดยาคุม ไม่มีประจำเดือนมาเลยสักเดือนนะคะ อยากทราบว่า ประจำเดือนจะมาเมื่อไหร่ สัญญาณเตือนคราบสีน้ำตาลที่ติดเหมือนตกขาว เป็นสัญญาณเตือนเรื่องอะไร กลัวท้องค่ะ เพราะมีลูกสองคนแล้ว ลูกเพิ่ง 6 ปี และ 5 ปี ค่ะ กำเนิดลูกโดยการผ่าตัดคลอด พอดีรอให้ประจำเดือนมาก่อนถึงอยากจะกินยาคุมค่ะ กับสามี เป็นนายสิบทหารค่ะ ไม่ได้อยู่ด้วยกันตลอด 1 เดือนจะมาอยู่กับครอบครัวประมาณ 7 วัน ค่ะ
สวัสดีค่ะ การฉีดยาคุมกำเนิดเป็นวิธีการป้องกันการตั้งครรภ์ที่มีประสิทธิภาพดี หากฉีดติดต่อกันตามแพทย์นัด คือทุก 1 หรือ 3 เดือน แต่เป็นวิธีที่จัดว่าจะทำให้ประจำเดือนกลับมาเป็นปกติได้ค่อนข้างช้า เทียบกับวิธีอื่นเช่นการรับประทานยาคุมกำเนิดแบบแผงรายเดือน โดยปกติประจำเดือนอาจจะกลับมาเป็นปกติได้ในอีกประมาณ 4-10 เดือนหลังหยุดฉีดยาคุม ในบางรายอาจใช้เวลาเป็นปีแต่อย่างไรก็ตามแนะนำว่าถ้ายังไม่พร้อมมีบุตร หลังฉีดยาคุมควรใช้วิธีการคุมกำเนิดด้วยวิธีอื่นเช่นรับประทานยาคุม ใส่ถุงยางอนามัยต่อทันที การไม่มีประจำเดือนไม่ได้การันตีว่าไม่สามารถตั้งครรภ์ได้ค่ะตอนนี้แนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังมีการปฏิสนธิ หากไม่แน่ใจผลตรวจ และยังมีเลือดออกผิดปกติทางช่องคลอด ควรปรึกษาสูตินรีแพทย์ เลือดที่ออกมาอาจเกิดได้จากหลายสาเหตุเช่นเป็นการติดเชื้อที่ช่องคลอด ปากมดลูก หรือมดลูก ติ่งเนื้อที่มดลูกหรือปากมดลูก หรืออาจเป็นเลือดที่เป็นภาวะแทรกซ้อนจากการตั้งครรภ์ แนะนำไปตรวจกับแพทย์เพิ่มเติมให้ได้การวินิจฉัยค่ะ